Georges St-Pierre

Žoržas Sen-Pjeras (, g. 1981 m. gegužės 19 d.) – Kanados mišrių kovos menų kovotojas, kovojęs UFC organizacijoje nuo 2004 iki 2017 m.

Ūgis 1,78 m, svoris 77 kg. Nuo 2008 iki 2013 metų buvo UFC pusvidutinio svorio kategorijos čempionas, apgynęs titulą devynis kartus (daugiausiai svorio kategorijos istorijoje). Laikomas vienu geriausiu mišrių kovos menų kovotoju istorijojehttps://www.espn.com/mma/story/_/id/26046297https://bloodyelbow.com/2019/02/21/ufc-mma-news-interview-press-conference-media-retirement-georges-st-pierre-gsp-president-dana-white/.

 Karjera 
UFC debiutavo 2004 m. sausio 31 d. dvikovoje prieš Karo Parisyan. Ž. Sen-Pjeras laimėjo dvikovą vienbalsiu teisėjų nuosprendžiu. Nokautu laimėjus sekančią dvikovą prieš Jay Hieron, Ž. Sent-Pjerui buvo suteikta galimybė kautis prieš tuometinį pusvidutinio svorio kategorijos čempioną Metą Hjusą. Pirmajame raunde likus vos kelioms sekundėms, Ž. Sen-Pjerui priešininkas užlaužė ranką ir jis pralaimėjo dvikovąhttps://www.sherdog.com/news/articles/Weighty-Issues-10826.

Jis laimėjo penkias sekančias dvikovas ir jam vėl buvo suteikta galimybė kautis dėl čempiono titulo. Ž. Sen-Pjeras, pataikęs taiklų spyrį į galvą, nokautavo Metą Hjusą ir tapo pusvidutinio svorio kategorijos čempionuhttps://www.mmaweekly.com/news/georges-st-pierre-signs-new-ufc-deal-2. Sekančioje dvikovoje 2007 m. balandžio 7 d. jis susidūrė su Metu Seru. Pirmojo raundo pabaigoje Ž. Sen-Pjerą priešininkas nokautavo ir jis prarado čempiono tituląhttps://archive.today/20070712092410/http://www.cbc.ca/cp/sports/070408/s040832A.html. Tai buvo Ž. Sen-Pjero antrasis ir paskutinis mišrių kovos menų pralaimėjimas karjeroje.

2008 m. balandžio 19 d. dvikovoje prieš Metą Serą, teisėjui sustabdžius dvikovą jis antrą kartą iškovojo čempiono titulą. Jis buvo pusvidutinio svorio kategorijos čempionas iki 2013 metų, kai atsistatydino. Čempiono titulą jis apgynė 9 kartus.

2017 m. kovą Ž. Sen-Pjeras sugrįžo į UFC ir pasirašė kelerių dvikovų sutartį su organizacijahttps://www.mmafighting.com/2017/2/15/14623094/georges-st-pierre-and-ufc-agree-to-terms-close-to-finalizing-new-contract. 2017 m. lapkričio 4 d. kovojo prieš Maiklą Bispingą dėl vidutinio svorio kategorijos čempiono titulo. Trečiajame raunde Ž. Sen-Pjeras užsmaugė priešininką ir tapo svorio kategorijos čempionuhttps://www.latimes.com/sports/la-ufc-217-live-updates-st-pierre-vs-bisping-20171104-htmlstory.html#middleweight-title-michael-bisping-vs-georges-st-pierre-live-round-by-round-coverage. Po mėnesio atsistatydino dėl opinio kolitohttps://mmajunkie.usatoday.com/2017/12/robert-whittaker-luke-rockhold-title-fight-ufc-221-perth.

 Asmeninis gyvenimas 
Ž. Sen-Pjeras įkūrė labdaros organizaciją „GSP Foundation“, kurios tikslas – sumažinti patyčias ir skatinti jaunimą sportuotihttps://jitsmagazine.com/georges-st-pierre-starts-a-cameo-raising-money-for-his-anti-bullying-charity/.

 Mišrių kovos menų rekordas 
28 dvikovos26 pergalės2 pralaimėjimaiNokautu81Atlikus skausmingą veiksmą61Teisėjų nuosprendžiu120

 Nuorodos 

 Ž. Sen-Pjero mišrių kovos menų profilis

 Išnašos 

Kategorija:Kanados mišrių kovos menų kovotojai
Kategorija:UFC kovotojai